# Avançada Progressista

Avançada Progressista (en castellà Avanzada Progresista; AP) és un partit polític de centreesquerra de Veneçuela, fundat al 2012.

## Història

El partit es va formar com a resposta a les intervencions judicials de Podemos i el PPT, els quals s'havien distanciat progressivament del chavisme fins a recolzar les candidatures opositores. Així, part dels sectors crítics que van perdre el control d'aquests partits van unificar-se sota el lideratge de Henri Falcón i d'altres personalitats per generar Avançada Progressista, el qual donaria suport a la candidatura opositora d'Henrique Capriles.
En anys posteriors estableix aliances amb altres partits opositors com Moviment per Veneçuela o Un Nou Temps, formant part del bloc Taula de la Unitat Democràtica (MUD), fins que al 2018 decideixen presentar candidatura per a les eleccions presidencials malgrat l'acord per boicotejar-les, sent expulsats de la coalició.
El març del 2022, el lideratge del partit es va veure disputat entre Luis Augusto Romero, que afirmava ser la màxima autoritat de l'organització, i Henri Falcón qui va ser ratificat president del partit en una assemblea no reconeguda pel Consell Nacional Electoral, el qual la va declarar nul·la i va reconèixer el Comitè Executiu de Luis Augusto com a única autoritat del partit. Així, Falcón decidiria provocar una escissió anunciant la creació d'un nou moviment, denominat «Futur», compost principalment per ex progressistes, cessant així la disputa interna.

## Resultats electorals
### Presidencials

| Any | Candidats | Vots | % | Pos. | Coalició |
| 2012 | Henrique Capriles | 256.022 | 1,72 / 100 | 2n | Taula de la Unitat Democràtica |
| 2013 | Henrique Capriles | Sense dades | Sense dades | 2n | Taula de la Unitat Democràtica |
| 2018 | Henri Falcón | 588 574 | 6,39 / 100 | 2n | Concertació pel Canvi |
| 2024 | Antonio Ecarri | | | | |

### Parlamentàries

| Any | Vots | % | Diputats |
| 2015 | Sense dades | Sense dades | 3 / 167 |
| 2020 | 156,207 | 2,51% | 2 / 277 |

### Regionals

| Any | Vots | % | Governadors | +/- | Alcaldies | +/- |
| 2021 | 226.256 | 2,53 | 0 / 23 | = | 2 / 335 | 2 |

## Referències

* ↑ «Henri Falcón e Ismael García presentan nuevo partido "Avanzada Progresista" | Últimas Noticias», 08-03-2014. Arxivat de l'original el 2014-03-08. [Consulta: 4 agost 2024].
* ↑ «Avanzada Progresista: Hasta aquí llegó nuestro compromiso con la MUD» (en castellà). El Nacional.
* ↑ Leon | @ibisL, Ibis. «División de AP abre la puerta a la judicialización del partido» (en castellà), 12-03-2022. [Consulta: 4 agost 2024].
* ↑ García, Yorvi. «▷ Henri Falcón denuncia que el CNE pretende despojar a Avanzada Progresista de su dirigencia #15Mar» (en castellà), 15-03-2022. [Consulta: 4 agost 2024].
* ↑ Antolínez @hectorantolinez, Héctor. «CNE dejó a Avanzada Progresista en manos de directivos enfrentados a Falcón y pone a la organización al borde de una división» (en castellà), 15-03-2022. [Consulta: 4 agost 2024].
* ↑ Leon | @ibisL, Ibis. «Henri Falcón se deslinda de Avanzada Progresista tras división del partido» (en castellà), 22-03-2022. [Consulta: 4 agost 2024].
* ↑ «Henri Falcón presentó Futuro, su nuevo movimiento político: “Inequívocamente opositor”». El Nacional.